Serbia declaró a guerra a l'Imperio Otomán en 1876 quan os disturbios de Bosnia. Encara que os serbos fuoron vencius a lo principio, a zaguers de 1877 tornan a la ofensiva, favoreixius por a intervención rusa en os Balcans. O tractau de Berlín de 1878 reconoix a independencia de Serbia, que queda ixamplada con a rechión de Niš. O Sanchak de Novi Pazar queda baixo administración austriaca chunto con Bosnia-Herzegovina pa fer de zona tampón entre Serbia y Montenegro.